Senere ble den overført til Danmark/Sverige–Trondheim. I 1982 ble skipet forlenget 14,48 meter ved Helsingør Verft i Danmark, ny lengde ble 79,05 meter. Under forlengelsen veltet skipet i dokk uten at det ble påført særlige skader. I 1993 ble den registrert i NIS og nordmennene ombord ble erstattet av utenlandsk mannskap med unntak av skipper. Farten var nå mellom Stettin i Polen og norske havner. I 2002 ble skipet solgt til gresk reder og fikk navnet «Avantis III» med gresk flagg. Skipet ble nå satt inn i fart i Middelhavet og på vei fra Messolonghi til Kypros den 19. november 2004, kantret skip og sank. Det var lastet med bygningsmateriell og en av mannskapet druknet under ulykken.